હર્ષવદને જેમ-તેમ કરીને ટકાવી રાખેલી હિંમત ભાંગીને ભુક્કો થઈ ગઈ. બીજી બાજુ દેરાસરમાં ચંદુભાઈને પણ કોઈ સ્વજન પાસેથી કાઠમંડુ ફ્લાઇટ ક્રૅશ થઈ હોવાના સમાચાર મળ્યા. દરમ્યાન તેમના ફોન પર ઘરેથી આવેલા ત્રણ-ચાર મિસ્ડ કૉલ્સ હતા. પોતાના સૌથી બાહોશ અને વહાલા દીકરા વિશેના સમાચારના અંદેશાથી હલી ગયેલા ચંદુભાઈને દેરાસરના પાંચ શ્રેષ્ઠીઓ ઘરે મૂકવા ગયા ત્યારે સ્વજનોના આક્રંદ અને આઘાતથી તેમનું ઘર ધ્રૂજી ઉઠ્યું હતું.